Neuvoston ja neuvostossa kokoontuneiden jäsenvaltioiden hallitusten edustajien päätöslauselma, tehty 20 päivänä joulukuuta 1996, vammaisten yhtäläisistä mahdollisuuksista



Virallinen lehti nro C 012 , 13/01/1997 s. 0001 - 0002



NEUVOSTON JA NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖSLAUSELMA, tehty 20 päivänä joulukuuta 1996, vammaisten yhtäläisistä mahdollisuuksista (97/C 12/01) EUROOPAN UNIONIN NEUVOSTO JA NEUVOSTOSSA KOKOONTUNEET JÄSENVALTIOIDEN HALLITUSTEN EDUSTAJAT, jotka katsovat, että komissio on antanut "Vammaisten yhtäläiset mahdollisuudet - Euroopan yhteisön uusi vammaisstrategia" -nimisen tiedonannon, vammaiset muodostavat merkittävän osan yhteisön väestöstä ja kohtaavat ryhmänä monenlaisia vastuksia, jotka estävät heitä saavuttamasta yhtäläisiä mahdollisuuksia, riippumattomuutta sekä täydellistä taloudellista ja sosiaalista integraatiota, ihmisoikeuksien kunnioittaminen on jäsenvaltioissa perusarvo, jota korostetaan Euroopan unionista tehdyn sopimuksen F artiklan 2 kohdassa, kaikkien jäsenvaltioiden yhteisiin perusarvoihin kuuluu periaate yhtäläisten mahdollisuuksien antamisesta kaikille, vammaiset mukaan lukien; tämä merkitsee vammaisten negatiivisen syrjinnän poistamista ja heidän elämänlaatunsa parantamista; pääsy tarvittaessa tavalliseen yleissivistävään ja ammatilliseen koulutukseen voi edistää merkittävästi onnistunutta taloudellista ja sosiaalista integraatiota, yhteisön yhdentoista jäsenvaltion valtion- ja hallitusten päämiesten 9 päivänä joulukuuta 1989 Strasbourgin Eurooppa-neuvostossa hyväksymässä työntekijöiden sosiaalisia perusoikeuksia koskevan yhteisön peruskirjan 26 kohdassa julistetaan muun muassa: "26. Vammaisella on vamman syystä tai laadusta riippumatta oltava oikeus käytännön lisätoimenpiteisiin, joilla pyritään edistämään hänen sosiaalista ja ammatillista integroimistaan. Edunsaajan mahdollisuuksien mukaan näiden toimenpiteiden on koskettava erityisesti ammatillista koulutusta, ergonomiaa, tilojen saavutettavuutta, liikkumiskykyä, kulkuvälineitä ja asumista.", vammaisten työllistämisestä yhteisössä 24 päivänä heinäkuuta 1986 antamassaan suosituksessa (1) neuvosto suositteli jäsenvaltioille, että ne toteuttaisivat kaikki asianmukaiset toimenpiteet vammaisten oikeudenmukaisten mahdollisuuksien edistämiseksi työllisyyden ja ammatillisen koulutuksen alalla ammatillinen peruskoulutus ja työnteko sekä kuntoutus ja uudelleensijoittaminen mukaan lukien, henkilöiden vapaa liikkuminen on taattava yhteisön olemassa olevan lainsäädännön mukaisesti kaikille Euroopan unionin kansalaisille, vammaiset ja vammaisista vastuussa olevat henkilöt mukaan lukien, Yhdistyneiden Kansakuntien yleiskokouksessa 20 päivänä joulukuuta 1993 hyväksyttyjen vammaisten yhtäläisten mahdollisuuksien saavuttamista koskevien yleisohjeiden (2) yleisenä tavoitteena on sen varmistaminen, että kaikilla vammaisilla on samat oikeudet ja velvollisuudet kuin muilla, edellä mainituissa ohjeissa edellytetään vammaisten yhtäläisten mahdollisuuksien periaatteen edistämiseksi toimia kaikilla tasoilla sekä valtioiden sisällä että kansainvälisen yhteistyön keinoin, 27 päivänä heinäkuuta 1994 antamassaan valkoisessa kirjassa "Euroopan sosiaalipolitiikka - Unionin tie eteenpäin" komissio ilmoitti aikovansa laatia asianmukaisen asiakirjan, jossa hyväksytään vammaisten yhtäläisiä mahdollisuuksia koskevissa Yhdistyneiden Kansakuntien yleisohjeissa olevat periaatteet, vastuu tällä alalla on jäsenvaltioilla, mutta Euroopan yhteisö voi kuitenkin osaltaan edistää asiaa tukemalla jäsenvaltioiden yhteistyötä ja edistämällä parhaiden menettelytapojen vaihtoa ja kehittämistä yhteisössä sekä yhteisön omien toimielinten ja elinten politiikoissa ja toiminnassa, ja tässä päätöslauselmassa asetutut tavoitteet vammaisten yhtäläisten mahdollisuuksien saavuttamiseksi ja syrjinnän lopettamiseksi eivät rajoita kunkin jäsenvaltion toissijaisuusperiaatteen mukaista oikeutta antaa säännöksiä mainittujen tavoitteiden toteuttamiseksi niin täysimääräisesti kuin yhteiskunnan voimavarat sallivat, I. VAHVISTAVAT KUNNIOITTAVANSA: 1. periaatteita ja arvoja, jotka muodostavat perustan vammaisten yhtäläisiä mahdollisuuksia koskeville Yhdistyneiden Kansakuntien yleisohjeille, 2. aatteita, joihin perustuu Euroopan neuvoston 9 päivänä huhtikuuta 1992 antama päätöslauselma vammaisten kuntouttamista koskevasta yhtenäisestä politiikasta, 3. yhtäläisten mahdollisuuksien periaatetta laaja-alaisen vammaispolitiikan kehittämisessä ja 4. periaatetta kaikenlaisen yksinomaan vammaisuuteen perustuvan negatiivisen syrjinnän välttämisestä tai lopettamisesta, II. KEHOTTAVAT JÄSENVALTIOITA: 1. tutkimaan, otetaanko asiaan liittyvissä kansallisissa politiikoissa huomioon seuraavat suuntaviivat: - vammaisten, myös vakavasti vammaisten, osallistumisen mahdollistaminen kiinnittämällä riittävästi huomiota heidän perheidensä ja hoitajiensa tarpeisiin ja etuihin, - vammaisnäkökulman ottaminen mukaan kaikkiin asiaan liittyviin politiikan valmistelemisen osa-alueisiin, - vammaisten täysipainoisen osallistumisen yhteiskuntaan mahdollistaminen raja-aitoja poistamalla, - yleisen mielipiteen muokkaaminen myönteisemmäksi vammaisten kyvyille ja yhtäläisiin mahdollisuuksiin perustuville toimintatavoille, 2. edistämään vammaisten edustajien osallistumista heitä koskevien politiikkojen ja heidän hyväkseen suoritettavien toimien täytäntöönpanoon ja seurantaan, III. KEHOTTAVAT KOMISSIOTA: 1. ottamaan huomioon, silloin kun se on asianmukaista ja perustamissopimuksen määräysten mukaista, tässä päätöslauselmassa esitetyt periaatteet kaikissa sen yhteisön lainsäädäntöä, ohjelmia ja aloitteita koskevissa, tähän asiaan liittyvissä ehdotuksissa, 2. edistämään yhteistyössä jäsenvaltioiden ja valtioista riippumattomien, vammaisia edustavien ja vammaisten hyväksi toimivien järjestöjen kanssa erityisesti innovatiivista politiikkaa ja hyviä menettelytapoja koskevien hyödyllisten tietojen ja kokemusten vaihtoa, 3. antamaan Euroopan parlamentille, neuvostolle, talous- ja sosiaalikomitealle sekä alueiden komitealle säännöllisesti selvityksiä jäsenvaltioiden toimittamien tietojen perusteella tämän päätöslauselman täytäntöönpanossa saavutetusta edistymisestä ja siinä kohdatuista esteistä, 4. ottamaan huomioon Helios II -ohjelman loppuarvioinnin tulokset arvioitaessa, olisiko aiheellista tehdä seurantaa koskevia ehdotuksia, IV. KEHOTTAVAT MUITA YHTEISÖN TOIMIELIMIÄ JA ELIMIÄ: vaikuttamaan edellä mainittujen periaatteiden toteutumiseen omissa politiikoissaan ja toimissaan. (1) EYVL N:o L 225, 12.8.1986, s. 43. (2) Yhdistyneiden Kansakuntien yleiskokouksen päätöslauselma 48/46, 20. joulukuuta 1993.